Atzinumi 22-TA-808
Izdrukāts 03.01.2023. 11.11
Atzinumi 22-TA-808
Izdrukāts 03.01.2023. 11.11
22-TA-808: Rīkojuma projekts (Migrēts)
Par zemes vienības Plāteru iela 3, Daugavpilī, piekritību valstij, ¾ domājamo daļu nodošanu SIA “Publisko aktīvu pārvaldītājs Possessor” valdījumā un pārdošanu

	1.
	Rīkojuma projekts
Rīkojuma projekts 
	Iebildums
Rīkojuma projekta 1.punkts paredz cita starpā saskaņā ar Zemes pārvaldības likuma 17.panta piekto daļu ierakstīt zemesgrāmatā valstij piekritīgo zemes vienību (zemes vienības kadastra apzīmējums 05000391115) 0,0779ha platībā, Plātera ielā 3, Daugavpilī un nostiprināt īpašuma tiesības uz nekustamā īpašuma ¾ domājamām daļām valstij SIA “Publisko aktīvu pārvaldītājs Possessor” personā.
Saskaņā ar Zemes pārvaldības likuma 17.panta piekto daļu valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.
Ministru kabinets 2019.gada 4.septembrī ir pieņēmis rīkojumu Nr.430 “Par zemes reformas pabeigšanu Daugavpils pilsētā" un tādējādi Zemes pārvaldības likuma 17.panta piektajā daļā noteiktais divu gadu termiņš ir pagājis.
Vienlaikus atbilstoši Zemes pārvaldības likuma pārejas noteikumu 11.punktam Ministru kabineta rīkojumu par šā likuma 17.panta pirmajā daļā minētajiem zemes gabaliem, kuri Ministru kabineta noteiktajā kārtībā izvērtēti un Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā atzīmēti kā valstij piederoši vai piekrītoši, var izdot arī pēc šā likuma 17.panta piektajā daļā noteiktā termiņa.
Ņemot vērā minēto, kā arī ievērojot vienotu praksi līdzīgu Ministru kabineta rīkojumu sagatavošanā, lūdzam rīkojuma projektu papildināt ar atsauci uz Zemes pārvaldības likuma pārejas noteikumu 11.punktu. Vienlaikus atbilstoši lūdzam papildināt arī anotāciju.

 
Piedāvātā redakcija
-
	Gundega Apinīte (FM)

	Iebildums
No rīkojuma projekta nosaukuma un 1.punktā norādītā secināms, ka valstij piekrīt visa zemes vienība (zemes vienības kadastra apzīmējums 0500 039 1115) 0,0779 ha platībā, Plātera ielā 3, Daugavpilī (turpmāk - zemes vienība), savukārt nostiprināt īpašuma tiesības valstij SIA “Publisko aktīvu pārvaldītājs Possessor” (turpmāk - Possessor)  personā ir paredzēts uz nekustamā īpašuma (zemes vienības) 3/4 domājamām daļām.
Arī atbilstoši anotācijas kopsavilkumā norādītajam rīkojuma projekta mērķis ir noteikt zemes vienības piekritību valstij, 3/4 domājamo daļu nodošanu Possessor valdījumā, lai īpašumu tiesības uz tām varētu nostiprināt zemesgrāmatā uz valsts vārda Possessor personā.
Lūdzam sniegt skaidrojumu, kāda ir plānotā rīcība ar zemes vienības 1/4 domājamo daļu, kuru atbilstoši rīkojuma projektam nav paredzēts pārņemt Possessor valdījumā. Nepieciešamības gadījumā lūdzam precizēt rīkojuma projektu un anotācijā norādīto.
Piedāvātā redakcija
-
	Gundega Apinīte (FM)

Vienotas prakses līdzīgu Ministru kabineta rīkojumu projektu sagatavošanā ievērošanai, lūdzam precizēt rīkojuma projekta struktūru (piemēram, aicinām skatīt Ministru kabineta 2021.gada 17.decembra rīkojumu Nr.933 "Par valstij piekritīgas zemes vienības nodošanu sabiedrības ar ierobežotu atbildību "Publisko aktīvu pārvaldītājs Possessor" valdījumā un pārdošanu" vai Ministru kabineta 2021.gada 31.maija rīkojumu Nr.355 "Par nekustamo īpašumu Lauterē, Aronas pagastā, Madonas novadā").
Piedāvātā redakcija
-
	Gundega Apinīte (FM)

Ar rīkojuma projekta 1.punktu paredzēts ierakstīt zemesgrāmatā valstij piekritīgo zemes vienību (zemes vienības kadastra apzīmējums 0500 039 1115) 0,0779 ha platībā, Plātera ielā 3, Daugavpilī (turpmāk - zemes vienība), un nostiprināt īpašuma tiesības uz nekustamā īpašuma (zemes vienības) 3/4 domājamām daļām valstij SIA "Publisko aktīvu pārvaldītājs Possessor" (turpmāk - Possessor) personā, Publiskas personas mantas atsavināšanas likuma (turpmāk - Atsavināšanas likums) 5.panta vienpadsmitajā daļā noteiktā pienākuma izpildei.
Atsavināšanas likuma 5.panta vienpadsmitajā daļā noteikts, ka Ministru kabineta atļauja nav nepieciešama konkrētu nekustamo īpašumu pārdošanai un attiecīgo lēmumu var pieņemt institūcija, kuras valdījumā tas nodots (Ministru kabineta atļauja nav nepieciešama tāda nekustamā īpašuma pārdošanai, kurš atzīts par bezmantinieku mantu saskaņā ar Civillikuma 416.pantu un attiecībā uz kuru ir pieteiktas kreditoru pretenzijas, bet zvērināts tiesu izpildītājs pieņēmis lēmumu nekustamā īpašuma izsoli nerīkot vai izsole atzīta par nenotikušu un zvērinātam tiesu izpildītājam nav normatīvajos aktos noteiktajā kārtībā iesniegts lūgums rīkot attiecīgi otro vai trešo izsoli, vai izsole atzīta par nenotikušu un zvērināts tiesu izpildītājs secina, ka arī nākamās kārtas izsolē nekustamo īpašumu varētu būt neiespējami pārdot vai pārdošanas izmaksas varētu pārsniegt no pārdošanas iegūto naudas summu. Lēmumu par šāda nekustamā īpašuma pārdošanu pieņem institūcija, kuras valdījumā tas nodots saskaņā ar normatīvajiem aktiem par kārtību, kādā zvērināts tiesu izpildītājs nodrošina bezmantinieku mantas pārvaldīšanu, apsardzību, novērtēšanu, atsavināšanu, kreditoru pretenziju apmierināšanu, realizācijas ieņēmumu sadalīšanu, tai skaitā zvērināta tiesu izpildītāja un zvērināta notāra izdevumu un amata atlīdzības segšanu, vai ieskaitīšanu valsts budžetā, kā arī nosaka drošības naudas apmēru. Šī panta daļa neattiecas uz nekustamo īpašumu, kas minēts likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta otrajā, trešajā, ceturtajā un 4.1 daļā).
Vienlaikus rīkojuma projekta 2.punktā paredzēts dot Ministru kabineta atļauju Possessor atsavināt šā rīkojuma 1.punktā minētās zemes vienības 3/4 domājamās daļas kopā ar 3/4 domājamām daļām no dzīvojamās mājas (būves kadastra apzīmējums 0500 039 1115 001, turpmāk - būve), kas atrodas uz 1.punktā minētās zemes vienības.
Vēršam uzmanību, ka Atsavināšanas likuma 5.panta vienpadsmitajā daļā nav noteikts pienākums, bet gan nekustamā īpašuma valdītāja tiesības konkrētā gadījumā pieņemt lēmumu par attiecīgā nekustamā īpašuma pārdošanu bez Ministru kabineta atļaujas.
Ņemot vērā, ka ar rīkojuma projekta 2.punktu ir paredzēts dot Ministru kabineta atļauju zemes vienības domājamo daļu kopā ar atbilstošu būves domājamo daļu atsavināšanai, nav skaidrs, kādēļ rīkojuma projekta 1.punktā ir norādīta atsauce uz Atsavināšanas likuma 5.panta vienpadsmito daļu.
Lūdzam sniegt skaidrojumu vai precizēt rīkojuma projektu un anotāciju.
Piedāvātā redakcija
-
	Gundega Apinīte (FM)

	Priekšlikums
Skaidrības nodrošināšanai lūdzam salāgot rīkojuma projektā lietotos terminus vai pieteikt saīsinājumus (šobrīd rīkojuma projektā tiek lietots gan termins "zemes vienība", gan "nekustamais īpašums").
Piedāvātā redakcija
-
	Gundega Apinīte (FM)



